CELEX: 32005D0510
Language: fi
Date: 2005-06-14 00:00:00
Title: 2005/510/Euratom: Komission päätös, tehty 14 päivänä kesäkuuta 2005, Euroopan atomienergiayhteisön liittymisestä käytetyn polttoaineen ja radioaktiivisen jätteen huollon turvallisuutta koskevaan yhteiseen yleissopimukseen (tiedoksiannettu numerolla K(2005) 1729)

16.7.2005   
            
            
               FI
            
            
               Euroopan unionin virallinen lehti
            
            
               L 185/33
            
         
      KOMISSION PÄÄTÖS,
   
   tehty 14 päivänä kesäkuuta 2005,
   Euroopan atomienergiayhteisön liittymisestä käytetyn polttoaineen ja radioaktiivisen jätteen huollon turvallisuutta koskevaan yhteiseen yleissopimukseen
   (tiedoksiannettu numerolla K(2005) 1729)
   (2005/510/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon sen hyväksymisestä, että Euroopan atomienergiayhteisö liittyy käytetyn polttoaineen ja radioaktiivisen jätteen huollon turvallisuutta koskevaan yhteiseen yleissopimukseen (jäljempänä ’yhteinen yleissopimus’), 24 päivänä tammikuuta 2005 tehdyn neuvoston päätöksen 2005/84/Euratom (1),
   sekä katsoo seuraavaa:
   
               (1)
            
            
               Yhteisen yleissopimuksen sopimuspuolina on 22 jäsenvaltiota.
            
         
               (2)
            
            
               Euroopan atomienergiayhteisö liittyy yhteiseen yleissopimukseen,
            
         ON TEHNYT TÄMÄN PÄÄTÖKSEN:
   1 artikla
   Hyväksytään Euroopan atomienergiayhteisön puolesta liittyminen yhteiseen yleissopimukseen.
   Yhteisen yleissopimuksen teksti ja sen 39 artiklan 4 kohdan iii alakohdan mukainen Euroopan atomienergiayhteisön ilmoitus ovat tämän päätöksen liitteinä.
   2 artikla
   Tämän päätöksen liitteenä oleva ilmoitus talletetaan yhteisen yleissopimuksen tallettajana toimivan Kansainvälisen atomienergiajärjestön pääjohtajan huostaan mahdollisimman pian sen jälkeen, kun tämä päätös on hyväksytty kansainvälisissä järjestöissä Wienissä olevan Euroopan komission lähetystön päällikön allekirjoittamalla kirjeellä.
   
      Tehty Brysselissä 14 päivänä kesäkuuta 2005.
      
         
            Komission puolesta
         
         Andris PIEBALGS
         
         
            Komission jäsen
         
      
   
   
      (1)  EUVL L 30, 3.2.2005, s. 10.
   
      Käytetyn polttoaineen ja radioaktiivisen jätteen huollon turvallisuutta koskevan yhteisen yleissopimuksen 39 artiklan 4 kohdan iii alakohdan mukainen Euroopan atomienergiayhteisön ilmoitus
      Euroopan atomienergiajärjestön jäseninä ovat nykyisin seuraavat valtiot: Belgian kuningaskunta, Tšekin tasavalta, Tanskan kuningaskunta, Saksan liittotasavalta, Viron tasavalta, Helleenien tasavalta, Espanjan kuningaskunta, Ranskan tasavalta, Irlanti, Italian tasavalta, Kyproksen tasavalta, Latvian tasavalta, Liettuan tasavalta, Luxemburgin suurherttuakunta, Unkarin tasavalta, Maltan tasavalta, Alankomaiden kuningaskunta, Itävallan tasavalta, Puolan tasavalta, Portugalin tasavalta, Slovenian tasavalta, Slovakian tasavalta, Suomen tasavalta, Ruotsin kuningaskunta sekä Ison-Britannian ja Pohjois-Irlannin yhdistynyt kuningaskunta.
      Yhteisö ilmoittaa, että siihen sovelletaan yhteisen yleissopimuksen 1–16, 18, 19, 21 ja 24–44 artiklaa.
      Yhteisöllä on Euroopan atomienergiayhteisön perustamissopimuksen 2 artiklan b alakohdan ja II osaston 3 luvun ”Terveyden suojelu” asiaa koskevien artiklojen nojalla edellä mainittujen jäsenvaltioiden kanssa jaettu toimivalta yhteisen yleissopimuksen 4, 6–11, 13–16, 19 ja 24–28 artiklan soveltamisalalla.